Can't Remember to Forget You

Can't Remember to Forget You (בעברית: לא יכולה לזכור לשכוח אותך) הוא שיר של הזמרת הקולומביאנית שאקירה בשיתוף הזמרת הברבדית ריהאנה מאלבום האולפן העשירי של שאקירה, Shakira שיצא לאור ב-21 במרץ 2014. השיר יצא ב-13 בינואר 2014 כסינגל ראשון מהאלבום. השיר נכתב על ידי שאקירה, ריהאנה, ג'ון היל ורבים אחרים, והופק על ידי שאקירה וג'ון היל. הז'אנר של השיר הוא גל חדש עם אלמנטים של רגאיי. מילות השיר מדברות על לשכוח מישהו שהוא בן אדם רע, למרות שאתה אוהב אותו. ב-21 בינואר 2014, יצאה לשיר גרסה ספרדית בשם "Nunca Me Acuerdo de Olvidarte", שלא כוללת את ריהאנה. באוקטובר 2010, שאקירה הוציאה לאור את אלבום האולפן התשיעי שלה Sale el Sol, וזכה להצלחה גדולה בעולם המוזיקה. שנה לאחר מכן בנובמבר, שאקירה גילתה בריאיון עם מגזין בילבורד כי היא התחילה לכתוב חומרים חדשים ולעבוד עם מפיקים שונים לאלבום חדש. בתחילת שנת 2012, היה צפוי שהסינגל הראשון מהאלבום יהיה שיר בשם "Truth or Dare". ביוני, העיתון הקולומביאני El Heraldo דיווח כי שאקירה צילמה את הווידאו קליפ לשיר בליסבון, פורטוגל, והיה צפוי לצאת בסוף 2012. אך עם זאת, "Truth or Dare" לא שוחרר כצפוי. ב-8 בדצמבר 2013, כפילת הגוף של שאקירה, אלקסיטה אורטיז כתבה ברשת החברתית טוויטר כי היא התחילה לעבוד עם שאקירה על סט של וידאו קליפ, וציינה שהזמרת ריהאנה הייתה גם מעורבת. הציוץ נמחק לאחר מכן. הספקולציות לגבי שיתוף הפעולה של שתי הזמרות צמחו כשהראפר האמריקאי פיטבול חשף בראיון כי האמן שהיה אמור להשתתף בשיר שלו "Timber" הוא ריהאנה. עם זאת, הוא ציין כי כבר ביקשו ממנה להשתתף בסינגל הראשון מהאלבום העתידי של שאקירה ולא היה לה זמן להקליט את Timber. לאחר מכן אושר סופית ששאקירה אכן עבדה עם ריהאנה על שיר. 24 שעות לאחר יציאתו, הסינגל הגיע למקום הראשון ב-39 מדינות ב-iTunes וגרף מעל 3.5 מיליון צפיות ביוטיוב על האודיו שלו בלבד. במצעד הבילבורד הוט 100, השיר הגיע למקום ה-15 ולמקום ה-11 במצעד הסינגלים הבריטי. בנוסף, הגיע השיר לטופ 10 בספרד, סקוטלנד, מקסיקו, צרפת, הונגריה ופינלד. בגרמניה, השיר דורג במקום 20. השיר גם הגיע למקום 25 במצעד שירי הפופ הלטיניים. הגרסה הספרדית של השיר הגיעה למקום 11 במצעד זה. נכון לאפריל 2014, הסינגל מכר 1,654,000 עותקים ברחבי העולם. ב-6 בינואר 2014, נודע כי השם של השיר הולך להיות "Can't Remember to Forget You" וריהאנה אישרה שהיא משתתפת בשיר. היא גם ציינה שהשיר ישתחרר ב-13 בינואר 2014 למרות שבהתחלה הוא היה אמור להשתחרר יום אחרי. למחרת, שאקירה גם אישרה את תאריך השחרור של הדואט וחשפה את עטיפת הסינגל על מנת לקדם אותו. שחרור פיזי (דיסק) של הסינגל ייצא ב-14 בפברואר 2014 בגרמניה. ב-21 בינואר 2014, יצאה לשיר גרסה ספרדית בשם "Nunca Me Acuerdo de Olvidarte", שלא כוללת את ריהאנה. עטיפת הסינגל הרשמית של השיר יצא לאורה ב-9 בינואר 2014, ומראה את שאקירה עונדת פיסת גוף שחורה עם זהב ומדליון שחור. ריהאנה נראית שוכבת בחיקה, לבושה בחליפת תכשיטי גוף סטרפלס. ג'ורדנה אוסד מ-E! Online תיארה את עטיפת הסינגל כ"זוהר ולוהט" והחמיאה על הפוזה שלהן. יומיים לפני שחרורו של השיר, דלף לאינטרנט קטע "מגורען" של הקלטה בה היה אפשר לשמוע את שאקירה שרה את השם של השיר. ב-13 בינואר 2014 השיר היה בבכורה בתוכנית הרדיו האמריקאית On Air with Ryan Seacrest והאודיו של השיר הועלה לערוץ ה-Vevo של שאקירה. הווידאו קליפ של השיר בוים בלוס אנג'לס על ידי הבמאי האמריקאי ג'וזף קאהן (אנ'). צילומי הקליפ הסתיימו ב-8 בדצמבר 2013. לפני יציאת הקליפ, פורסמה הצצה באורך 30 שניות בערוץ E!. הקליפ יצא ב-30 בינואר 2014 והיה זמין בערוץ ה-Vevo של שאקירה. לאחר 24 שעות, השיג הווידאו קליפ 17.1 מיליון צפיות ב-24 שעות הראשונות ליציאתו. בקליפ ניתן לראות את שאקירה וריהאנה על מיטה משותפת, מעשנות סיגרים עבים ורוקדות על רקע בית מפואר. שבוע לאחר יציאת הקליפ השיר הגיעה למקום ה-15 במצעד הבילבורד הוט 100. הקליפ זכה למיליוני צפיות באתר יוטיוב, ונכון לדצמבר 2017, גרף הקליפ מעל ל-853 מיליון צפיות. מידע על היצירה "Can't Remember to Forget You" באתר מיוזיק בריינז מידע על הסינגל "Can't Remember to Forget You" באתר מיוזיק בריינז סרטון השיר "Can't Remember to Forget You" באתר יוטיוב הבאסטה, ‏מגניב: ריהאנה ושאקירה בדואט חדשה, באתר ‏מאקו‏, 13 בינואר 2014 https://twitter.com/vevo/status/430418020998344705, Twitter shakiraVEVO (2014-01-30), Shakira - Can't Remember to Forget You ft. Rihanna, נבדק ב-2017-12-28 ARIA Australian Top 50 Singles Chart| Australia's Official Top 50 Songs - ARIA Charts, ‏2016-02-04 FIMI - Certificazioni - FIMI, www.fimi.it (באיטלקית) "Gold & Platinum - RIAA". RIAA (באנגלית אמריקאית). נבדק ב-2018-06-07. "British single certifications – Shakira feat. Rihanna – Can't Remember To Forget You". Bundesverband Musikindustrie, BVMI | Datenbank, www.musikindustrie.de (בגרמנית) "ifpi.dk | Musikselskaber 2016 - tal og perspektiver". IFPI.dk (בדנית). נבדק ב-2018-02-20. Certificados Musicales Amprofon, www.facebook.com IFPI, ifpi.no (ב־) 국내 대표 음악 차트 가온차트!, gaonchart.co.kr Sverigetopplistan - Sveriges Officiella Topplista, ‏2015-12-26 Steffen Hung, The Official Swiss Charts and Music Community, www.swisscharts.com Stats: SHAKIRA : The Receipts - Classic ATRL, classic.atrl.net (באנגלית) (ארכיון) Sony Music México, ¡Felicitamos a @shakira por su certificación en su tema "Nunca Me Acuerdo de Olvidarte" en disco de Oro!pic.twitter.com/VYCoFheBLu, @sonymusicmexico, ‏2019T14:00 (בספרדית)